Ephemerides Alexandri Magni
Ephemerides Alexandri Magni fuerunt liber, hodie deperditus, de rebus in aula Alexandri Macedonis gestis. De convivio novissimo et de ultimis diebus Alexandri citantur haec Ephemerides ab Arriano et Plutarcho (textibus satis differentibus), de periodo anteriore ab Aeliano. De origine Ephemeridum eruditi disputant. In fontibus antiquis ab Eumene et Diodoto Erythraeo conscriptas fuisse adseverantur; Strattis Olynthius commentarium de ephemeridibus composuisse dicitur. Testimonia et fragmenta subter ex editione Felicis Jacoby enumerantur: FGrHist 117 T 1 apud Athenaei Deipnosophistas 434b 2a apud Arriani Anabasin Alexandri 7.4.6 2b apud Cornelii Nepotis Vitas 18.1.4-6 2c apud Plutarchi Vitas parallelas "Eumenes" 1 3 apud Suda s.v. Strattis FGrHist 117 F 1: Plutarchus, Vitae parallelae "Alexander" 23 2a: Aelianus, Varia historia 3.23 2b: Athenaeus, Deipnosophistae 434b 2c: Plutarchus, Quaestiones convivales 1.6.1 (623e) 3a: Arrianus, Anabasis Alexandri 7.25.1-7.26.3 3b: Plutarchus, Vitae parallelae "Alexander" 76